CELEX: 52004PC0426
Language: el
Date: 2004-06-15
Title: Πρόταση απόφασης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρω-μεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου

Avis juridique important

|

52004PC0426

Πρόταση απόφασης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρω-μεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου  /* COM/2004/0426 τελικό */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρω-μεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Οι συμφωνίες σύνδεσης αποτελούν τη νομική βάση των σχέσεων μεταξύ της Ευρωπαϊκής Ένωσης και των χωρών που συμμετέχουν στη Διαδικασία της Βαρκελώνης.2. Η ολοένα αυξανόμενη τεχνική πολυπλοκότητα των σχέσεων της ΕΕ με τις χώρες της Νοτίου Μεσογείου, που έχει προκύψει από την εφαρμογή των ευρω-μεσογειακών συμφωνιών, καθώς και από τη συνέχιση της ευρω-μεσογειακής εταιρικής σχέσεως απαιτεί την προσαρμογή της λειτουργίας των οργάνων εφαρμογής των εν λόγω συμφωνιών σε αυτήν των οργάνων εφαρμογής άλλων διεθνών συμφωνιών που συνήψε η ΕΕ. Συνιστώνται υποεπιτροπές στο πλαίσιο των επιτροπών σύνδεσης των άλλων συνδεδεμένων χωρών, με σκοπό την παρακολούθηση της εφαρμογής των προτεραιοτήτων της εταιρικής σχέσεως και την προσέγγιση των νομοθεσιών.3. Οι χώρες με τις οποίες εφαρμόζονται ευρω-μεσογειακές συμφωνίες ζητούν ήδη μεγαλύτερη συνεργασία στους διάφορους τομείς που καλύπτονται από τις πολυάριθμες διατάξεις που περιέχουν οι εν λόγω συμφωνίες. Επί του παρόντος, πραγματοποιούνται ορισμένες ενέργειες σε περιφερειακό επίπεδο στο πλαίσιο της Διαδικασίας της Βαρκελώνης, ενώ σε διμερές επίπεδο οι υπηρεσίες της Επιτροπής προσπαθούν να ικανοποιήσουν τη ζήτηση με ειδικές και όχι τυποποιημένες ενέργειες. Η συμφωνία σύνδεσης μεταξύ της ΕΕ και του Μαρόκου άρχισε να ισχύει την 1η Μαρτίου 2000 και προβλέπει τη δημιουργία μιας ζώνης ελευθέρων συναλλαγών μεταξύ της ΕΕ και του Μαρόκου το αργότερο στις 28 Φεβρουαρίου 2012. Η κυβέρνηση του Μαρόκου έχει επανειλημμένα εκφράσει την επιθυμία να αποκτήσουν οι σχέσεις της με την ΕΕ εξελιγμένη μορφή (« λιγότερο από προσχώρηση, περισσότερο από σύνδεση »). Πράγματι, θεωρεί ότι « η δημιουργία ζώνης ελευθέρων συναλλαγών δεν αποτελεί αυτοσκοπό ». Ο κύριος στόχος που θα πρέπει να επιδιωχθεί συνίσταται στην « αυξημένη αλληλεπίδραση των οικονομιών και των κοινωνιών των εταίρων, καθώς και σε θεσμική σύγκλιση, μέσω συμπληρωματικών μηχανισμών και κατάλληλων νομικών πράξεων, που θα σχεδιασθούν κατόπιν κοινής απόφασης ».4. Οι τομείς αρμοδιοτήτων της ΕΕ ορίζουν ένα πλαίσιο για την ανάπτυξη σχέσεων με τις χώρες της Μεσογείου που θα λαμβάνει υπόψη την ανάγκη συνοχής και ισορροπίας της Διαδικασίας της Βαρκελώνης ως συνόλου. Προκειμένου να δημιουργηθεί ένα κατάλληλο θεσμικό πλαίσιο για την ενίσχυση της συνεργασίας, η Ευρωπαϊκή Ένωση αποφάσισε ήδη τη σύσταση υποεπιτροπών της Επιτροπής Σύνδεσης. Το Μαρόκο θα είναι η πρώτη χώρα της νότιας ακτής της Μεσογείου για την οποία δημιουργήθηκε αυτό το πλαίσιο. Οι υποεπιτροπές θα δραστηριοποιηθούν όταν τα μέρη θα συμφωνήσουν σχετικά με τους στόχους, τις λεπτομέρειες εφαρμογής και το πρόγραμμα.5. Σύμφωνα με τα συμπεράσματα της Διάσκεψης της Μασσαλίας του Νοεμβρίου 2000 απαιτείται η διεύρυνση των στόχων και η εμβάθυνση των σχέσεών μας με τις χώρες της Μεσογείου στο πλαίσιο των συμφωνιών σύνδεσης. Αυτό συνεπάγεται επίσης πρακτικές επιπτώσεις για τα όργανα εφαρμογής των συμφωνιών. Τα συμπεράσματα που συνήχθησαν από τις συνεδριάσεις και το σχέδιο δράσης που συμφωνήθηκε στη Βαλένθια τον Απρίλιο του 2002 επιβεβαιώνουν τις κοινές δεσμεύσεις και υπογραμμίζουν την ανάγκη και τη βούληση να ενταθούν οι προσπάθειες για την προαγωγή των δικαιωμάτων του ανθρώπου.6. Τα δικαιώματα του ανθρώπου και οι θεμελιώδεις ελευθερίες αποτελούν αναπόσπαστο και θεμελιώδες μέρος του πλαισίου που διέπει τις σχέσεις μεταξύ της Ευρωπαϊκής Ένωσης και των μεσογειακών εταίρων της, τόσο σε περιφερειακό επίπεδο στο πλαίσιο της Διαδικασίας της Βαρκελώνης/της ευρω-μεσογειακής εταιρικής σχέσης όσο και μέσω των διμερών συμφωνιών σύνδεσης που συνήφθησαν ή που βρίσκονται στο στάδιο των διαπραγματεύσεων με όλες τις χώρες εταίρους της Μεσογείου.7. Με αυτή την προοπτική, η Επιτροπή προτείνει, εκτός από τις επιτροπές ή ομάδες που έχουν ήδη προβλεφθεί ή συσταθεί στο πλαίσιο της συμφωνίας σύνδεσης,την επίσημη σύσταση μιας νέας υποεπιτροπής « Δικαιώματα του Ανθρώπου, εκδημοκρατισμός και διακυβέρνηση ».8. Όσον αφορά την οργάνωση, για την προεδρία της υποεπιτροπής ισχύουν από πλευράς ΕΕ οι ίδιοι κανόνες με εκείνους που προβλέπονται για την προεδρία της Επιτροπής Σύνδεσης. Σε περίπτωση συζήτησης για θέματα που δεν υπάγονται στην κοινοτική αρμοδιότητα, την προεδρία της υποεπιτροπής θα ασκεί η Προεδρία του Συμβουλίου που θα εκφράζει επίσης την θέση των κρατών μελών. Στην περίπτωση αυτή, η Επιτροπή θα συμμετέχει πλήρως στις εργασίες που αποσκοπούν στη χάραξη της πορείας που πρέπει να ακολουθηθεί, καθώς και των στόχων που θα επιδιωχθούν, κατά τη συνεδρίαση της υποεπιτροπής.9. Ο στόχος, τα θέματα που καλύπτει κάθε υποεπιτροπή και οι λεπτομέρειες εφαρμογής περιέχονται στον εσωτερικό κανονισμό που επισυνάπτεται. Η αποστολή και ο εσωτερικός κανονισμός της υποεπιτροπής συζητήθηκαν άτυπα με τις μαροκινές αρχές.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρω-μεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300, παράγραφος 2 δεύτερο εδάφιο,την πρόταση της Επιτροπής [1],[1]  ΕΕ C [...] της [....], σ.[ ...].Εκτιμώντας τα εξής:(1) H ευρω-μεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Μαρόκου, αφετέρου, συνάφθηκε στις 24 Ιανουαρίου 2000.(2) Το άρθρο 84 της συμφωνίας προβλέπει ότι το Συμβούλιο Σύνδεσης μπορεί να αποφασίσει για τη σύσταση κάθε ομάδας εργασίας ή οργάνου απαραίτητου για την εφαρμογή της συμφωνίας,ΑΠΟΦΑΣΙΖΕΙ:Άρθρο μόνοΗ θέση που πρέπει να λάβει η Κοινότητα στο πλαίσιο του Συμβουλίου Σύνδεσης που συστάθηκε δυνάμει της ευρω-μεσογειακής συμφωνίας που συνάφθηκε μεταξύ των Ευρωπαϊκών Κοινοτήτων και των κρατών μελών τους, αφενός, και του Μαρόκου, αφετέρου, όσον αφορά την εφαρμογή του άρθρου 84 της εν λόγω συμφωνίας, αντιστοιχεί στο σχέδιο απόφασης του Συμβουλίου Σύνδεσης που προσαρτάται στην παρούσα απόφαση.Βρυξέλλες, [...]Για το ΣυμβούλιοΟ ΠρόεδροςΠΑΡΑΡΤΗΜΑΣχέδιοΑΠΟΦΑΣΗΣ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΜΑΡΟΚΟΥγια τη σύσταση της υποεπιτροπής « Δικαιώματα του Ανθρώπου, εκδημοκρατισμός και διακυβέρνηση »Το Συμβούλιο Σύνδεσης ΕΕ-Μαρόκου,Έχοντας υπόψη: την ευρω-μεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου,Εκτιμώντας τα εξής:(1) Τη δημιουργία ζώνης ελευθέρων συναλλαγών μεταξύ της ΕΕ και του Μαρόκου το αργότερο στις 28 Φεβρουαρίου 2012,(2) Την ολοένα αυξανόμενη τεχνική πολυπλοκότητα των σχέσεων της ΕΕ με τις χώρες της Νοτίου Μεσογείου, που οφείλεται στην εφαρμογή των ευρω-μεσογειακών συμφωνιών, καθώς και στη συνέχιση της ευρω-μεσογειακής εταιρικής σχέσεως,(3) Την παρακολούθηση της εφαρμογής των προτεραιοτήτων της εταιρικής σχέσης και την προσέγγιση των νομοθεσιών. Οι τομείς αρμοδιοτήτων της ΕΕ καθορίζουν ένα πλαίσιο για την ανάπτυξη σχέσεων με τις χώρες της Μεσογείου που θα λαμβάνει υπόψη την ανάγκη συνοχής και ισορροπίας της Διαδικασίας της Βαρκελώνης ως συνόλου.(4) Προκειμένου να δημιουργηθεί ένα κατάλληλο θεσμικό πλαίσιο για την ενίσχυση της συνεργασίας, η Ευρωπαϊκή Ένωση αποφάσισε ήδη τη σύσταση υποεπιτροπών της Επιτροπής Σύνδεσης.(5) Τα δικαιώματα του ανθρώπου και οι θεμελιώδεις ελευθερίες αποτελούν αναπόσπαστο και θεμελιώδες μέρος του πλαισίου που διέπει τις σχέσεις μεταξύ της Ευρωπαϊκής Ένωσης και των μεσογειακών εταίρων της.Το άρθρο 84 της συμφωνίας προβλέπει την σύσταση ομάδων εργασίας ή οργάνων που είναι απαραίτητα για την εφαρμογή της συμφωνίας,ΑΠΟΦΑΣΙΖΕΙ:Άρθρο μόνοΣτο πλαίσιο της Επιτροπής Σύνδεσης ΕΕ-Μαρόκου συστήνεται η υποεπιτροπή « Δικαιώματα του Ανθρώπου, εκδημοκρατισμός και διακυβέρνηση » και εγκρίνεται ο εσωτερικός κανονισμός της που επισυνάπτεται στο παράρτημα 1.Η υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις.Η Επιτροπή Σύνδεσης λαμβάνει όλα τα υπόλοιπα απαραίτητα μέτρα για να εξασφαλίσει την ορθή λειτουργία της και ενημερώνει σχετικά το Συμβούλιο Σύνδεσης.Η παρούσα απόφαση αρχίζει να ισχύει την ημέρα έκδοσής της.[...], στις [...]Για το Συμβούλιο ΣύνδεσηςΠΑΡΑΡΤΗΜΑ 1Εσωτερικός κανονισμόςΥποεπιτροπή ΕΕ-Μαρόκου αριθ. 7Δικαιώματα του Ανθρώπου, εκδημοκρατισμός και διακυβέρνηση1. Σύνθεση και προεδρίαΗ υποεπιτροπή απαρτίζεται από εκπροσώπους της Ευρωπαϊκής Επιτροπής και εκπροσώπους της κυβέρνησης του Μαρόκου και την προεδρία ασκούν εναλλάξ τα δύο μέρη. Τα κράτη μέλη ενημερώνονται και καλούνται στις συνεδριάσεις της υποεπιτροπής. Όσον αφορά την Ευρωπαϊκή Ένωση, σε περίπτωση συζήτησης για θέματα που δεν υπόκεινται στην κοινοτική αρμοδιότητα, την προεδρία της υποεπιτροπής θα ασκεί η Προεδρία του Συμβουλίου που θα εκφράζει επίσης την θέση των κρατών μελών. Στην περίπτωση αυτή, η Επιτροπή θα συμμετέχει πλήρως στις εργασίες που αποσκοπούν στη χάραξη της πορείας που πρέπει να ακολουθηθεί, καθώς και των στόχων που θα επιδιωχθούν, κατά τη συνεδρίαση της υποεπιτροπής.2. ΡόλοςΗ υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις. Έχει ωστόσο δικαίωμα να υποβάλει προτάσεις έναντι της Επιτροπής Σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται κατωτέρω. Πιο συγκεκριμένα, αξιολογεί την πρόοδο όσον αφορά την προσέγγιση, την εφαρμογή και την επιβολή των νομοθεσιών. Εξετάζει επίσης, εφόσον κρίνεται αναγκαίο, το θέμα της συνεργασίας στον τομέα της δημόσιας διοίκησης. Η υποεπιτροπή αξιολογεί την πρόοδο που συντελέστηκε και εξετάζει τυχόν προβλήματα που προκύπτουν στους τομείς που απαριθμούνται κατωτέρω και προτείνει τα μέτρα που μπορούν να ληφθούν.3. α - Κράτος δικαίου, χρηστή διακυβέρνηση και δημοκρατία, και ιδίως: ενίσχυση της δημοκρατίας και του κράτους δικαίου. ανεξαρτησία της δικαιοσύνης και πρόσβαση σε αυτήν3. β - Επικύρωση και εφαρμογή των κύριων διεθνών συμβάσεων στον τομέα των δικαιωμάτων του ανθρώπου και των θεμελιωδών ελευθεριών, καθώς και των σχετικών πρωτοκόλλων3. γ - Διοικητική ικανότητα και εθνικά όργαναΟ παρών κατάλογος δεν είναι εξαντλητικός και η Επιτροπή Σύνδεσης μπορεί να προσθέσει άλλα θέματα που αφορούν το πλαίσιο εφαρμογής, συμπεριλαμβανομένων των οριζοντίων, όπως η στατιστική, ιδίως όσον αφορά την εφαρμογή του περιφερειακού προγράμματος.Η υποεπιτροπή μπορεί να συγκαλέσει συνεδρίαση για να εξετάσει τα θέματα που αφορούν έναν, ή περισσότερους, από τους τομείς που απαριθμούνται παραπάνω.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης του Μαρόκου ενεργούν από κοινού ως μόνιμοι γραμματείς της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνεδριάζει κάθε φορά που το απαιτούν οι περιστάσεις. Μπορεί να συγκληθεί συνεδρίαση κατόπιν αιτήσεως ενός από τα δύο μέρη, από τον ασκούντα καθήκοντα γραμματέα, ο οποίος διαβιβάζει το αίτημα στο άλλο μέρος. Μόλις λάβει αίτηση για συνεδρίαση της υποεπιτροπής, ο γραμματέας του άλλου μέρους απαντά εντός 15 εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση εντός βραχύτερης προθεσμίας μετά από σύμφωνη γνώμη των δύο μερών. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλέσει εμπειρογνώμονες να συμμετάσχουν στις συνεδριάσεις της, ώστε να παράσχουν ειδικές πληροφορίες.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής υποβάλλονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον Πρόεδρο. Αυτή διαβιβάζεται από τον υπεύθυνο γραμματέα στον ομόλογό του το αργότερο δέκα ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία για τα οποία οι γραμματείς έλαβαν αίτηση εγγραφής τους στην ημερήσια διάταξη το αργότερο δεκαπέντε ημέρες πριν από την έναρξη της συνεδρίασης. Όλα τα δικαιολογητικά έγγραφα απαιτείται να έχουν παραληφθεί και από τα δύο μέρη τουλάχιστον επτά ημέρες πριν από τη συνεδρίαση. Οι εν λόγω προθεσμίες μπορούν να συντομευτούν ώστε να ληφθούν υπόψη ιδιαίτερες και/ή επείγουσες περιπτώσεις, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή στην αρχή κάθε συνεδριάσεως.7. ΠρακτικάΚαταρτίζονται και εγκρίνονται τα πρακτικά μετά από κάθε συνεδρίαση από τους δύο γραμματείς. Αντίγραφο των πρακτικών, συμπεριλαμβανομένων των προτάσεων της υποεπιτροπής, διαβιβάζεται από τους γραμματείς της υποεπιτροπής στους γραμματείς και στον πρόεδρο της Επιτροπής Σύνδεσης.8. ΔημοσιότηταΟι συνεδριάσεις της υποεπιτροπής δεν είναι δημόσιες και οι εργασίες της δεν κοινοποιούνται, εκτός εάν ορίζεται άλλως.&gt;ΘΕΣΗ ΠIΝΑΚΑ&gt;